* + 1. មុខងារសន្ធានកម្ម (Interfacing)៖
			- សន្ធានកម្មទិន្នន័យពីប្រព័ន្ធ ASYCUDA៖ ក្រុមការងារបានដាក់ឱ្យអនុវត្តប្រព័ន្ធសន្ធានកម្មចាប់ពីថ្ងៃទី១៤ ខែមិថុនា​ ឆ្នាំ២០១៦។ ជារួមទិន្នន័យដែលផ្តល់ដោយប្រព័ន្ធ ASYCUDA មានភាពត្រឹមត្រូវដែលអាចប្រើប្រាស់ក្នុងប្រព័ន្ធ FMIS យ៉ាងណាមិញ អ្នកប្រើប្រាស់បានស្នើរសុំឱ្យមានការផ្លាស់ប្តូរលើចំណុចមួយចំនួននៅក្នុងប្រព័ន្ធ FMIS​ ដើម្បីធ្វើឱ្យមានភាពងាយស្រួលក្នុងការអនុវត្ត ក៏ដូចជាសម្រួលដាក់ការទាញយករបាយការណ៏ពីប្រព័ន្ធ FMIS ផងដែរ ដែលសំណើរទាំងនេះក្រុមការងារបច្ចេកទេសនៃប្រព័ន្ធ FMIS បាននឹងកំពុងធ្វើ​បច្ចុប​​ន្បភាពប្រព័ន្ធទៅតាមតម្រូវការរបស់អ្នកប្រើប្រាស់ ។
			- សន្ធានកម្មរបាការណ៏ធនាគារពីប្រព័ន្ធធនាគារនៃធនាគារជាតិនិងការទូទាត់ចំណាយតាមប្រព័ន្ធអេឡិចត្រូនិក៖ បានអនុវត្តរាល់ថ្ងៃនូវសន្ធានកម្មទិន្នន័យរបាយការណ៍ធនាគារជាតិ (Bank Statement)។​ អគ្គនាយកដ្ឋានរតនាគារជាតិបានធ្វើតេស្តសាកល្បងលើកទី១​ (User Integration Test) ពីអំពីការទូទាត់តាមអេឡិកត្រូនិក (EFT) ដោយក្រុមការងារនៃនាយកដ្ឋានគណនេយ្យ ។ ជាងនេះទៅទៀត អគ្គនាយក
			ដ្ឋានរតនាគារជាតិស្នើសុំធ្វើការសាកល្បងជាលើកទី២(User Acceptant Test) នៅខែកក្កដា ឆ្នាំ២០១៦មុននឹងដាក់អនុវត្តជាផ្លូវការក្នុងប្រព័ន្ធ FMIS ។
			- សន្ធានកម្មទិន្នន័យពីប្រព័ន្ធធនាគារកាណាឌីយ៉ា៖ បានដាក់ឱ្យអនុវត្តជាផ្លូវការ​រៀងរាល់ថ្ងៃហើយចាប់ពីខែឧសភា ឆ្នាំ២០១៦ មកលើការទាញទិន្នន័យរបាយការណ៍ធនាគារ (Bank Statement)
			- សន្ធានកម្មទិន្នន័យពីប្រព័ន្ធធនាគារអេស៊ីលីដា៖ កំពុងបន្តសិក្សា​អំពីសន្ធានកម្មទិន្នន័យទាំងរបាយការណ៍ធនាគារក្រុមការងារប្រព័ន្ធFMIS បានធ្វើតេស្តជាមួយទម្រង់ទិន្នន័យគំរូនៃរបាយការណ៏ធនាគារ(System Integration Test) ក្រុមការងារកំពុងរង់ចាំការធ្វើតេស្តសម្រាប់កម្រិតអ្នកប្រើប្រាស់ (User Acceptant Test) ក្នុងខែកក្កដា នេះមុននឹងឈានដល់ការដាក់ឱ្យអនុវត្តជាផ្លូវការ ។ ចំណែក ការទូទាត់តាម EFT ដោយ​ខាងធនាគារអេស៊ីលីដា បានធ្វើកិច្ចការនេះជាមួយក្រុមហ៊ុនផ្គត់ផ្គង់របស់ខ្លួនដែលបណ្ដាលឱ្យមានការយឺតយ៉ាវមិនទាន់បញ្ចប់
			- សន្ធានកម្មទិន្នន័យពីប្រព័ន្ធ DMFAS៖ កំពុងអនុវត្តជាផ្លូវការ។